turjo4nis/wikipedia-bn-dump-20250701 huggingface dataset:
উ চীনা ভাষা

উ চীনা ভাষা বা উ ভাষা চীনীয় ভাষাসমূহের একটি অন্যতম গুরুত্বপূর্ণ দল যেটি মূলত পূর্ব চীনের সাংহাই নগরী, চিয়াংসু প্রদেশের দক্ষিণ-পূর্বভাগ (ইয়াংৎসি নদীর দক্ষিণের অংশ) ও চচিয়াং প্রদেশে প্রচলিত। এই অঞ্চলটি উ সাংস্কৃতিক অঞ্চল নামেও পরিচিত। চীনের প্রায় ৮% অধিবাসী তথা প্রায় ৯ কোটি লোক উ ভাষায় কথা বলে। হাংচৌ, সাংহাই, সুচৌ, নিংফো ও ওয়েনচৌ শহরগুলিতে এটি বিশেষভাবে প্রচলিত।

উ ভাষাটি আদিতে সুচৌ শহর থেকে ছড়িয়ে পড়ে। খ্রিস্টপূর্ব ৫ম শতক থেকে শহরটি চীনের একটি সাংস্কৃতিক কেন্দ্র ছিল। ১৪শ-১৫শ শতকে মিং রাজবংশের শাসনামলে সাংহাই নগরী একটি গুরুত্বপূর্ণ মহানগরে পরিণত হলে ভাষাটিও গুরুত্ব লাভ করা শুরু করে। ১৯শ শতকেও উ ভাষার সুচৌ উপভাষাটিকে মর্যাদাবাহী উপভাষা গণ্য করা হত। তবে ২০শ শতাব্দীর শুরুতে সাংহাই উপভাষাটি উ ভাষার প্রতিনিধিত্বকারী সাধারণ উপভাষাতে (কোইনে) পরিণত হয়। উ ভাষার বিভিন্ন উপভাষাভাষী বক্তাদেরকে কদাচিৎ ভুল করে "সাংহাই ভাষা"-র বক্তা হিসেবে গণ্য করা হতে পারে।

উ চীনা ভাষার সাথে আধুনিক প্রমিত ম্যান্ডারিন চীনা ভাষার বেশ পার্থক্য আছে। যেমন এটিতে আদর্শ চীনা ভাষার চারটি সুরের পরিবর্তে সাত বা আটটি সুর ব্যবহৃত হয়, যার দ্বারা শব্দের অর্থভেদ করা যায়।

উ ভাষার উপভাষাগুলিকে উত্তরীয় উ ভাষা ও দক্ষিণী উ ভাষা, এই দুইভাগে ভাগ করা যায়। উত্তরীয় উ উপভাষাগুলি একে অপরের জন্য পারস্পরিক বোধগম্য হলেও দক্ষিণী উ ভাষাগুলি এমনটি নয়।

ঐতিহাসিক ভাষাবিজ্ঞানীদের কাছে উ ভাষাগুলি খুবই তাৎপর্যপূর্ণ কেননা এগুলি প্রাচীন মধ্য চীনা ভাষার ঘোষ আদিব্যঞ্জনধ্বনিগুলি সংরক্ষণ করে রেখে চীনা ভাষার অন্যান্য প্রকারভেদ থেকে নিজেদের স্বতন্ত্র করে নেয়। এছাড়া ভাষাগুলি কণ্ঠনালীয় স্পৃষ্টব্যঞ্জন (glottal stop) দ্বারা স্পৃষ্ট সুর (checked tone) ধরে রেখেছে। উ ভাষা ও অন্যান্য চীনা ভাষার মধ্যে ধ্বনিতাত্ত্বিক অপসৃতি তাৎপর্যপূর্ণ। উ ভাষা, বিশেষ করে সুচৌ উপভাষাটি প্রমিত ম্যান্ডারিন চীনা ভাষার বক্তাদের কানে শুনতে কোমল লাগে, তাই উ ভাষাকে কদাচিৎ "কোমল ভাষা" () বলা হয়।

১৯৮৬ সালে চীনের রাষ্ট্রীয় ভাষা কমিশন ম্যান্ডারিন চীনা ভাষা বাদে বাকী সব চীনা ভাষাকে "অসভ্য উপভাষা" হিসেবে বর্ণনা করে ছাত্রদেরকে সেগুলিতে কথা বলা নিষিদ্ধ করলে উ ভাষার অবক্ষয় শুরু হয়। ১৯৯২ সালে সাংহাইয়ের সমস্ত ছাত্রদেরকে শিক্ষা প্রাঙ্গনে সব সময়ের জন্য উ ভাষায় কথা বলতে নিষিদ্ধ করা হয়। ২০০০-এর দশকের শেষ থেকে উ ভাষাটি মূলক রান্নাঘরের ভাষা ও লোক গীতিনাট্যের ভাষায় পরিণত হয়। বর্তমানে উ ভাষার কোনও আনুষ্ঠানিক মর্যাদা নেই, কোনও আইনি সুরক্ষা নেই এবং এটির কোনও সরকার-অনুমোদিত রোমানীকরণ পদ্ধতি নেই।

তথ্যসূত্র 

চীনা ভাষা
চীনা ভাষার প্রকারভেদ
চীনের ভাষা
হাক্কা চীনা ভাষা

হাক্কা চীনা ভাষা বা হাক্কা ভাষা (, , ) বলতে চীনা ভাষার একটি দলকে বোঝায়, যেটি মূলত দক্ষিণ চীনের কুয়াংতুং প্রদেশের পূর্ব ও উত্তরভাগে বসবাসকারী হাক্কা নৃগোষ্ঠীর মুখের ভাষা। যেহেতু হাক্কা ভাষাটি বিক্ষিপ্ত ও বিচ্ছিন্ন কিছু স্থানীয় এলাকাতে সীমাবদ্ধ, তাই এটির বহুসংখ্যক প্রভেদ বা উপভাষা রয়েছে। চীনের কুয়াংতুং, কুয়াংশি, হাইনান, ফুচিয়েন, সিছুয়ান, হুনান, চিয়াংশি ও কুয়েইচৌ প্রদেশে সব মিলিয়ে চীনে প্রায় ৪ কোটি লোক হাক্কা ভাষায় কথা বলে। এছাড়া তাইওয়ান, সিঙ্গাপুর, মালয়েশিয়া, ইন্দোনেশিয়া ও থাইল্যান্ডসহ বিশ্বের অন্যত্র বিক্ষিপ্ত উদ্বাসিত প্রায় ৭০ লক্ষ অভিবাসী ও প্রবাসী চীনা সম্প্রদায়ের লোক হাক্কা ভাষার বিভিন্ন উপভাষায় কথা বলে।

গণচীনে কুয়াংতুং প্রদেশের উত্তর-পূর্বভাগের মেইশিয়েন এলাকার উপভাষাটিকে (যার নাম মোইয়েন) আদর্শ হাক্কা উপভাষা হিসেবে গণ্য করা হয়। কুয়াংতুং প্রদেশের শিক্ষা বিভাগ ১৯৬০ সালে মোইয়েন উপভাষাটির জন্য একটি আনুষ্ঠানিক রোমানীকরণ পদ্ধতি সৃষ্টি করে; কুয়াংতুংয়ের চারটি ভাষাকে এই মর্যাদা প্রদান করা হয়।

হাক্কা ভাষার আদ্যব্যঞ্জনধ্বনি, অন্ত্যব্যঞ্জনধ্বনি ও নাসিক্য স্বরধ্বনিগুলি প্রমিত ক্যান্টনীয় চীনা ভাষার মতো হলেও এর স্বরধ্বনিগুলি প্রমিত ম্যান্ডারিন চীনার মতো। হাক্কাতে ক্যান্টনীয় ভাষার মতো ছয়টি সুর ব্যবহৃত হয়, যেগুলি শব্দের অর্থ পরিবর্তন করতে পারে। হাক্কা ভাষার সাথে কান চীনা ভাষার অনেক মিল আছে। বিশেষ করে উত্তরের হাক্কা উপভাষাগুলির সাথে দক্ষিণী কান উপভাষাগুলি আংশিকভাবে পারস্পরিক বোধগম্য। তাই এই দুইটিকে কখনও কখনও একটি মাত্র উপদল হিসেবে গণ্য করা হয়, যার নাম কান-হাক্কা ভাষা। দুইটি ভাষাই ক্যান্টনীয় ভাষা থেকে অনেক শব্দ ধার করেছে। 
 
হাক্কা ভাষার সাথে ইউয়ে চীনা ভাষা, উ চীনা ভাষা, দক্ষিণী মিন ভাষা ও ম্যান্ডারিন চীনা ভাষাগুলিসহ চীনা ভাষার অন্যান্য দলগুলি পারস্পরিক বোধগম্য নয়। এমনকি হাক্কা ভাষার নিজস্ব কিছু প্রভেদ যেগুলির মধ্যে পারস্পরিক বোধগম্যতা কম।

তাইওয়ান দ্বীপে হাক্কা একটি তাৎপর্যপূর্ণ সংখ্যালঘু ভাষা, এবং দ্বীপটি ভাষাটির অধ্যয়ন ও সংরক্ষণের জন্য একটি গুরুত্বপূর্ণ কেন্দ্র।

তথ্যসূত্র

চীনা ভাষা
চীনা ভাষার প্রকারভেদ
চীনের ভাষা
মালয়েশিয়ার ভাষা
ইন্দোনেশিয়ার ভাষা
ভিয়েতনামের ভাষা
থাইল্যান্ডের ভাষা
সুরিনামের ভাষা
ভারতের ভাষা
বাংলাদেশের ভাষা
সামোয়ান ভাষা

সামোয়ান ভাষা ( বা ; ) একটি পলিনেশীয় ভাষা যেটিতে প্রশান্ত মহাসাগরের সামোয়া দ্বীপপুঞ্জে বসবাসকারী সামোয়া নৃগোষ্ঠীর লোকেরা কথা বলে। সামোয়া দ্বীপগুলি প্রশাসনিকভাবে স্বাধীন সামোয়া রাষ্ট্র ও মার্কিন যুক্তরাষ্ট্রের অধীনস্থ মার্কিন সামোয়া নামক দুইটি অংশে বিভক্ত। দুই স্থানেই সামোয়া ভাষাটি ইংরেজি ভাষার পাশাপাশি একটি দাপ্তরিক বা সরকারি ভাষা। সামোয়া ভাষাটি প্রশান্ত মহাসাগরীয় অঞ্চলে ব্যাপকভাবে প্রচলিত; এমনকি নিউজিল্যান্ড, অস্ট্রেলিয়া ও মার্কিন যুক্তরাষ্ট্রেও এর প্রচলন আছে। এটি সর্বাধিক সংখ্যক বক্তাবিশিষ্ট পলিনেশীয় ভাষা। সামোয়া দ্বীপপুঞ্জের প্রায় ২ লক্ষ ৬০ হাজার ব্যক্তিসহ বিশ্বের বিভিন্ন দেশে অভিবাসী বা প্রবাসী বিক্ষিপ্ত উদ্বাসিত সামোয়ান সম্প্রদায়গুলিতে বিশ্বব্যাপী সব মিলিয়ে প্রায় ৫ লক্ষ ১০ হাজার ব্যক্তি এই ভাষায় কথা বলে।  সামোয়া নিউজিল্যান্ডের তৃতীয় সর্বোচ্চ কথিত ভাষা, যেখানে জনসংখ্যার প্রায় ২ শতাংশেরও বেশি তথা প্রায় ১ লক্ষ লোক সামোয়ান ভাষায় কথা বলে (২০১৮)।

নিউজিল্যান্ডে প্রচলিত মাওরি ভাষা, ফরাসি পলিনেশিয়াতে প্রচলিত তাহিতীয় ভাষা ও হাওয়াই দ্বীপপুঞ্জে প্রচলিত হাওয়াইয়ান ভাষা সামোয়ান ভাষার সাথে একই পলিনেশীয় ভাষা পরিবারের অন্তর্ভুক্ত।

তথ্যসূত্র

সামোয়ান ভাষা
ক্রিয়া-কর্তা-কর্ম ভাষা
কেতা ইয়ামাশিতা

কেতা ইয়ামাশিতা (, ; জন্ম: ১৩ মার্চ ১৯৯৬) হলেন একজন জাপানি পেশাদার ফুটবল খেলোয়াড়। তিনি বর্তমানে জাপানের পেশাদার ফুটবল লিগের শীর্ষ স্তর জে১ লিগের ক্লাব টোকিওয়ের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে দ্বিতীয় আক্রমণভাগের খেলোয়াড় এবং বাম পার্শ্বীয় আক্রমণভাগের খেলোয়াড় হিসেবে খেলেন।

প্রারম্ভিক জীবন
কেতা ইয়ামাশিতা ১৯৯৬ সালের ১৩ই মার্চ তারিখে জাপানের তাগাওয়া জেলায় জন্মগ্রহণ করেছেন এবং সেখানেই তার শৈশব অতিবাহিত করেছেন।

তথ্যসূত্র

বহিঃসংযোগ
 
 
 
 
 
 

১৯৯৬-এ জন্ম
জীবিত ব্যক্তি
জাপানি ফুটবলার
ফুটবল ফরোয়ার্ড
ফুটবল ক্লাব টোকিওয়ের খেলোয়াড়
জে১ লিগের খেলোয়াড়
জে২ লিগের খেলোয়াড়
সাগান তোসুর খেলোয়াড়
ফুকুওকা বিশ্ববিদ্যালয়ের প্রাক্তন শিক্ষার্থী
পুরুষ ফুটবল ফরোয়ার্ড
লিংগালা ভাষা

লিংগালা ভাষা মধ্য আফ্রিকার একটি বান্টু ভাষা-ভিত্তিক ক্রেওল ভাষা। এটি কঙ্গো গণতান্ত্রিক প্রজাতন্ত্র দেশটির উত্তর-পশ্চিমভাগে ও দেশটির রাজধানী কিনশাসা নগরীর দক্ষিণে এবং কঙ্গো প্রজাতন্ত্র দেশটির উত্তরভাগে, বিশেষ করে দেশটির রাজধানী ব্রাজাভিল নগরীর অংশবিশেষে প্রচলিত। এছাড়া ভাষাটি অ্যাঙ্গোলা, মধ্য আফ্রিকান প্রজাতন্ত্র ও দক্ষিণ সুদানের দক্ষিণভাগে অপেক্ষাকৃত কম মাত্রায় প্রচলিত। লিংগালা ১ কোটি ৫০ লক্ষ থেকে ২ কোটি মানুষের মাতৃভাষা ও প্রায় ২ কোটি ৫০ লক্ষ মানুষের দ্বিতীয় ভাষা। ফলে সব মিলিয়ে ভাষাটির মোট বক্তাসংখ্যা ৪ কোটি থেকে সাড়ে ৪ কোটি।

লিংগালা কথাটির অর্থ বাংগালা (নদীর) মানুষের ভাষা। ভাষাটি নাইজার-কঙ্গো ভাষা পরিবারের বেনুয়ে-কঙ্গো শাখার বোবাঙ্গি নামক একটি বান্টু ভাষা থেকে বিবর্তিত হয়েছে। বোবাঙ্গি ভাষাটি কঙ্গো নদী, মালেবো জলাশয় ও উবাঙ্গি নদীর নৌপরিবহনভিত্তিক বণিকদের ভাষা ছিল। খ্রিস্টীয় ধর্মপ্রচারকেরা ও ঔপনিবেশিক শাসকেরা সেনা ও আইনশৃঙ্খলা বাহিনীর মাধ্যমে বোবাঙ্গি ভাষার একটি রূপভেদকে ১৯শ শতকের শেষ দিকে স্থানীয় জনগণের সাথে যোগাযোগের জন্য ব্যবহার করা শুরু করলে লিংগালা ভাষার উদ্ভব ঘটে। আজও লিংগালা ভাষাটি কঙ্গো গণতান্ত্রিক প্রজাতন্ত্রের সেনাবাহিনী ও আইন-শৃঙ্খলা বাহিনীর সাথে সংশ্লিষ্ট একটি ভাষা হিসেবে গণ্য হয়।

তথ্যসূত্র

বাংগি-এনতোম্বা ভাষা
কঙ্গো গণতান্ত্রিক প্রজাতন্ত্রের ভাষা
কঙ্গো প্রজাতন্ত্রের ভাষা
লিংগালা ভাষা
স্বরধ্বনি-সঙ্গতিবিশিষ্ট ভাষা 
গণতান্ত্রিক কঙ্গো প্রজাতন্ত্রের ভাষা
ধনধান্য পুষ্প ভরা আমাদের এই বসুন্ধরা

ধনধান্য পুষ্প ভরা আমাদের এই বসুন্ধরা হল দ্বিজেন্দ্রলাল রায় কর্তৃক ১৯০৫ সালে বাংলা ভাষায় রচিত ও সুরারোপিত  একটি কালজয়ী দেশাত্মবোধক গান এবং দ্বিজেন্দ্রগীতি। গানটি লেখকের ১৯০৯ সালে প্রকাশিত 'সাজাহান' নামক নাটকে গ্রন্থস্থ হয়।

পটভূমি এবং ঐতিহাসিকতা 
১৯০৫ সালে ভারত উপমহাদেশে "বঙ্গভঙ্গ আন্দোলন" -এর সূচনা ঘটলে বিভিন্ন লেখক, সাহিত্যিকের মতো লেখক দ্বিজেন্দ্রলাল রায়ের মনেও তা ব্যাপকভাবে প্রভাব ফেলে এবং এই একটি আন্দোলনকে কেন্দ্র করেই তিনি লিখে ফেলেন অসংখ্য কবিতা এবং গান। এছাড়াও বঙ্গভঙ্গ আন্দোলনের বিরুদ্ধাচারে এবং 'স্বদেশী আন্দোলনে'র পক্ষে লোক জমায়েত করতে ভারতীয় এই কবি তৎকালীন সময়ের প্রতাপশালী ও প্রতিথযশা কবি সাহিত্যিকদের পাশে রেখে নিজ হাতে গড়ে তুলেছিলেন "পূর্ণিমা সম্মেলন" এক জনপ্রিয় সাহিত্য সংগঠন। আর এই সংগঠন হতেই বিভিন্ন কবি -সাহিত্যেকদেরকে সাথে নিয়ে তারা একেরপর এক বঙ্গভঙ্গ বিরুধী গান রচনা ও প্রচার- প্রসার করতেন। তার ভেতর উল্লেখযোগ্য গানসমূহ হচ্ছে, "বঙ্গ আমার! জননী আমার! ধাত্রী আমার! আমার দেশ", "যেদিন সুনীল জলধি হইতে উঠিলে জননী ভারতবর্ষ", "ওই মহাসিন্ধুর ওপার হতে" ইত্যাদি এবং "ধন-ধান্য পুষ্পে ভরা" এই গানটিও সেসময়েই তার হাতে রচিত হয় বলে কথিত আছে। পরবর্তীকালে তার এই গানটি তার লেখা একটি বহু জনপ্রিয় নাটক "শাহজাহান" এ অন্তর্ভুক্ত করা হয়, যার প্রকাশকাল ১৯০৯ সাল।

গানের কথা

গানের কথা নিয়ে বিভ্রান্তি 
এই গানের কথা নিয়ে কিছু বিভ্রান্তি আছে। কেউ গায় 'ধনধান্যে পুষ্পে ভরা', আবার কেউ গায় 'ধনধান্য পুষ্প ভরা'। বাস্তবে কবির লেখা 'ধনধান্য পুষ্প ভরা'। কেউ গায় ‘তার পাখির ডাকে ঘুমিয়ে উঠি, পাখির ডাকে জেগে'। কেউ আবার গায় ‘তারা পাখির ডাকে ঘুমিয়ে পড়ে, পাখির ডাকে জেগে।’ কোথাও লেখা আছে 'তারা পাখির ডাকে ঘুমিয়ে ওঠে, পাখির ডাকে জেগে'।

তথ্যসূত্র

বহিঃসংযোগ 

বাংলা সঙ্গীত
দ্বিজেন্দ্রলাল রায়
পশ্চিমবঙ্গের সঙ্গীত
বাংলাদেশী দেশাত্মবোধক গান
ভারতীয় সঙ্গীত
দেশাত্মবোধক গান
প্রাকৃত লাতিন

প্রাকৃত লাতিন, জনপ্রিয় বা কথ্য লাতিন নামেও পরিচিত, পরবর্তী রোমান প্রজাতন্ত্রের পর থেকে উচ্চারিত লাতিনের অনানুষ্ঠানিক রেজিস্টারের পরিসর।  সময়ের সাথে সাথে, প্রাকৃত ল্যাটিন অসংখ্য রোমান্স ভাষায় বিকশিত হবে। সময়কালের উপর নির্ভর করে এর সাহিত্যিক প্রতিরূপ ছিল ধ্রুপদী ল্যাটিন বা শেষ ল্যাটিনের একটি রূপ।

তথ্যসূত্র

প্রাচীন রোমের লাতিন ভাষা
হামিদুল হক (মেজর জেনারেল)

হামিদুল হক (জন্ম ২৩ জুন ১৯৭০) বাংলাদেশ সেনাবাহিনীর একজন মেজর জেনারেল এবং প্রতিরক্ষা গোয়েন্দা মহাপরিদপ্তর এর সাবেক মহাপরিচালক। ইতিপূর্বে, তিনি ১৭ পদাতিক ডিভিশনের জেনারেল কমান্ডিং অফিসার ও সিলেট এরিয়া কমান্ডার হিসেবে দায়িত্বরত ছিলেন।

প্রারম্ভিক জীবন 
হামিদুল হকের জন্ম ১৯৭০ সালের ২৩ জুন তৎকালীন পূর্ব পাকিস্তানের, কক্সবাজার জেলার, ঈদগাঁও উপজেলার, জালালাবাদ ইউনিয়নের পালাকাটা গ্রামে জন্ম গ্রহণ করেন। তিনি ঈদগাহ মডেল হাই স্কুল থেকে এস এস সি ও চট্টগ্রাম কলেজ থেকে এইস এস সি সম্পন্ন করেন। তিনি ১৯৮৮ সালে বাংলাদেশ মিলিটারি একাডেমিতে ভর্তি হন এবং জুন ১৯৯০ সালে কমিশন লাভ করেন।

কর্মজীবন 
পদ্মা সেতুর নিরাপত্তার দায়িত্বে থাকা ৯৯ কম্পোজিট ব্রিগেডের নেতৃত্ব দিয়েছেন হামিদুল হক। তিনি সিয়েরা লিওন এবং দক্ষিণ সুদানে জাতিসংঘ শান্তিরক্ষা বাহিনীতে কাজ করেছেন।

হক পার্বত্য চট্টগ্রামে বাংলাদেশ সেনাবাহিনীর ২০৩ তম পদাতিক ব্রিগেড এবং খাগড়াছড়ি অঞ্চলের কমান্ডার ছিলেন। তিনি খাগড়াছড়ি জেলার বাসিন্দাদের সাথে দেখা করে ২৫ ডিসেম্বর ২০১৮ সালে যেকোনও অবৈধ অস্ত্র সমর্পণ করার জন্য তাদের আহ্বান জানিয়েছিলেন তিনি ন্যাশনাল ডিফেন্স কলেজের কলেজ সেক্রেটারি এবং কলেজের গভর্নিং বডির সদস্য হিসেবেও দায়িত্ব পালন করেছেন। ২০২২ সালের ২৬ অক্টোবর থেকে ২০২৪‌ সালের ১২ আগস্ট পর্যন্ত তিনি প্রতিরক্ষা গোয়েন্দা মহাপরিদপ্তর এর মহাপরিচালক হিসেবে দায়িত্ব গ্রহণ করেন।

১২ সেপ্টেম্বর ২০২৪ সালে তাকে বাংলাদেশ সেনাবাহিনী থেকে বাধ্যতামূলক অবসরে পাঠানো হয়।

ব্যক্তিগত জীবন 
হামিদুল হক বিয়ে করেছেন নুসরাত জাহান মুক্তাকে। দম্পতির তিন ছেলে রয়েছে।

তথ্যসূত্র 

বাংলাদেশী জেনারেল
বাংলাদেশ সেনাবাহিনীর জেনারেল
কক্সবাজার জেলার ব্যক্তি
১৯৭০-এ জন্ম
জীবিত ব্যক্তি
চট্টগ্রাম কলেজের প্রাক্তন শিক্ষার্থী
প্রতিরক্ষা গোয়েন্দা মহাপরিদপ্তরের মহাপরিচালক
চট্টগ্রাম আইন কলেজ

চট্টগ্রাম আইন কলেজ চট্টগ্রামের  আন্দরকিল্লায়  অবস্থিত একটি বেসরকারি আইন বিষয়ক শিক্ষাপ্রতিষ্ঠান। এটি ১৯৫৭ খ্রিষ্টাব্দে প্রতিষ্ঠিত হয়। প্রতিষ্ঠানটি জাতীয় বিশ্ববিদ্যালয়ের অধিভুক্ত।

ইতিহাস
১৯৫৭ সালের নভেম্বর মাসে চট্টগ্রামের আন্দরকিল্লায় মুসলিম এডুকেশন সোসাইটির জমিতে ভিক্টোরিয়া ইসলামিয়া হোস্টেল বা বর্তমান এমইএস ভবনের পাশে একটি নবনির্মিত ভবনের দোতলায় চট্টগ্রাম আইন কলেজ স্থাপন করা হয়। সেসময় কলেজটি ঢাকা বিশ্ববিদ্যালয়ের অধিভুক্ত কলেজ ছিলো। পরবর্তীতে চট্টগ্রাম বিশ্ববিদ্যালয় প্রতিষ্ঠালাভের পর কলেজটির অধিভুক্তি চট্টগ্রাম বিশ্ববিদ্যালয়ের অধীনে ন্যস্ত হয়। বর্তমানে কলেজটি জাতীয় বিশ্ববিদ্যালয়ের অধিভুক্ত কলেজ।

ব্যবস্থাপনা
১- অধ্যক্ষঃ অধ্যাপক জাহাঙ্গীর চৌধুরী
২- উপাধ্যক্ষঃ এডভোকেট বদরুল হুদা
৩- অধ্যাপকঃ এডভোকেট কাজী নুরজাহান শীলা
৪- অধ্যাপকঃ এডভোকেট মোয়ারিহ উদ্দীন
৫- অধ্যাপকঃ এডভোকেট প্রতীক কুমার দেব
৬- প্রভাষকঃ এডভোকেট মোহাম্মদ তৈয়ব
৭- প্রভাষকঃ বয়ারিস্টার এম মোস্তাক হোসাইন
৮- প্রভাষকঃ এডভোকেট শামীমা ফেরদৌস
৯- প্রভাষকঃ এডভোকেট এস এম তারেকুল ইসলাম চিশতী

সংগঠন

রাজনৈতিক
 বাংলাদেশ ছাত্রলীগ
 বাংলাদেশ জাতীয়তাবাদী ছাত্রদল
 বাংলাদেশ ইসলামী ছাত্রসেনা

আরো দেখুন
বাংলাদেশের আইন কলেজের তালিকা
বঙ্গবন্ধু ল' টেম্পল

তথ্যসূত্র 

১৯৫৭-এ প্রতিষ্ঠিত শিক্ষাপ্রতিষ্ঠান
চট্টগ্রাম মহানগরীর শিক্ষাপ্রতিষ্ঠান
চট্টগ্রাম জেলার মহাবিদ্যালয়
জাতীয় বিশ্ববিদ্যালয়, বাংলাদেশের অধিভুক্ত মহাবিদ্যালয়
চট্টগ্রাম জেলায় জাতীয় বিশ্ববিদ্যালয় অধিভুক্ত মহাবিদ্যালয়
বাংলাদেশের আইন বিদ্যালয়
হিন্দুদের তালিকা

এটি বিভিন্ন প্রকার হিন্দুদের তালিকা গুলির একটি তালিকা।

দেবতা, সন্ত, গুরু এবং সত্তা 

 হিন্দু দেবতাদের তালিকা
 কৃষ্ণের উপাধি ও নামের তালিকা
 ত্রিদেবীর তালিকা
 ভগবান বিষ্ণুর সহস্র নামের তালিকা
 পৌরাণিক বস্তুর তালিকা (হিন্দু পুরাণ)
 গন্ধর্বদের তালিকা
 নাগাদের তালিকা
 রাক্ষসদের তালিকা
 অসুরদের তালিকা
 হিন্দু গুরু ও সাধুদের তালিকা
 বেদান্ত শিক্ষকদের তালিকা

সাম্রাজ্য এবং রাজ্য 

 হিন্দু সাম্রাজ্য এবং রাজবংশের তালিকা
 ইক্ষ্বাকু রাজবংশের রাজাদের তালিকা

পণ্ডিত এবং শিক্ষক 

 বেদান্তের শিক্ষকদের তালিকা
 অদ্বৈত বেদান্তের শিক্ষকদের তালিকা
 হিন্দু তুলনামূলক ধর্মতত্ত্ববিদদের তালিকা
 হিন্দুধর্মের লেখকদের তালিকা

হিন্দু ধর্মের অনুশীলনকারী

জাতীয়তা, অঞ্চল বা সম্প্রদায় অনুসারে হিন্দু 

 বাংলাদেশী হিন্দুদের তালিকা
 কাশ্মীরি হিন্দুদের তালিকা
 আন্তর্জাতিক কৃষ্ণ ভাবনামৃত সংঘের সদস্য এবং পৃষ্ঠপোষকদের তালিকা
 বাঙালি হিন্দু

হিন্দু ধর্মে ধর্মান্তরিত 

 হিন্দু ধর্মে ধর্মান্তরিতদের তালিকা
 খ্রিস্টান থেকে হিন্দুধর্মে ধর্মান্তরিতদের তালিকা
 ইসলাম থেকে হিন্দুতে ধর্মান্তরিতদের তালিকা
 বৌদ্ধধর্ম থেকে হিন্দুধর্মে ধর্মান্তরিতদের তালিকা

ধর্মগ্রন্থ এবং গ্রন্থ 

 হিন্দু ধর্মগ্রন্থের তালিকা
 সূত্রের তালিকা
 সূক্ত ও স্তুতির তালিকা

 হিন্দু ধর্মগ্রন্থসমূহের সময়কাল
 অন্যান্য সম্পর্কিত
 ঐতিহাসিক ভারতীয় গ্রন্থের তালিকা
 সংস্কৃত সাহিত্য

মন্দির, পবিত্র স্থান এবং উপাসনা 
আরও দেখুন: যাত্রা

 হিন্দু তীর্থস্থান
 ভারতের হিন্দু তীর্থস্থান

 দেশ অনুযায়ী হিন্দু মন্দিরের তালিকা
 বাংলাদেশের হিন্দু মন্দিরের তালিকা
 ভারতের বাইরে হিন্দু মন্দিরের তালিকা
 বৃহত্তম হিন্দু মন্দিরের তালিকা
 বড় হিন্দু মন্দিরের তালিকা
 বড় মন্দির ট্যাঙ্কের তালিকা
 সবচেয়ে লম্বা গোপুরামের তালিকা
 হিন্দু মন্দিরে মানুষের পদদলিত হওয়ার তালিকা
 সবচেয়ে উঁচু হিন্দু মূর্তির তালিকা
 বারাণসীর ঘাট
 রামেশ্বরমের তীর্থ

সংগঠন 

 হিন্দু সংগঠনের তালিকা
 হিন্দু জাতীয়তাবাদী রাজনৈতিক দলের তালিকা

উৎসব 

 হিন্দু উৎসবের তালিকা
 পাঞ্জাবের হিন্দু উৎসবের তালিকা

সংস্কৃত ও শিক্ষা 

 ভারতের সংস্কৃত বিশ্ববিদ্যালয়ের তালিকা
 ভারতের বাইরে সংস্কৃত শিক্ষা প্রতিষ্ঠানের তালিকা
 যোগব্যায়াম স্কুলের তালিকা

অন্যান্য ব্যবহার 

 হিন্দুধর্মে ব্যবহৃত উপকরণের তালিকা

আরও দেখুন 

 ভারতে উদ্ভূত ধর্ম

হ
হিন্দুধর্ম সম্পর্কিত তালিকা
দ্রৌপদী মুর্মু

দ্রৌপদী মুর্মু (; জন্ম: ২০ জুন ১৯৫৮) হলেন একজন ভারতীয় রাজনীতিবিদ এবং প্রাক্তন শিক্ষক। তিনি ২০২২ সাল থেকে ভারতের ১৫ তম রাষ্ট্রপতি হিসাবে দায়িত্ব পালন করছেন। তিনি এই পদে অধিষ্ঠিত সর্বকনিষ্ঠ ব্যক্তি এবং স্বাধীন ভারতে জন্মগ্রহণকারী প্রথম রাষ্ট্রপতি। একই সাথে তিনি প্রথম তফসিলি উপজাতির অন্তর্গত ব্যক্তি, যিনি ভারতের রাষ্ট্রপতির পদে মনোনীত হন।

পূর্বে তিনি ২০১৫ থেকে ২০২১ সাল পর্যন্ত ঝাড়খণ্ডের ৮ তম রাজ্যপাল হিসাবে, ২০০০ থেকে ২০০৯ সাল পর্যন্ত রায়রাংপুর বিধানসভা কেন্দ্র থেকে ওড়িশা বিধানসভার সদস্য হিসাবে এবং ২০০০ থেকে ২০০৪ সাল পর্যন্ত ওড়িশা সরকারের প্রতিমন্ত্রী (স্বাধীন দায়িত্ব) হিসাবে দায়িত্ব পালন করেছেন। রাজনীতিতে প্রবেশের আগে, তিনি ১৯৭৯ থেকে ১৯৮৩ সাল পর্যন্ত রাজ্যের সেচ ও বিদ্যুৎ বিভাগে কেরানি হিসেবে কাজ করেন এবং তারপর ১৯৯৪ থেকে ১৯৯৭ সাল পর্যন্ত রায়রাংপুরে একজন শিক্ষক হিসেবে কাজ করেন।

ব্যক্তিগত জীবন 
দ্রৌপদী মুর্মু ১৯৫৮ সালের ২০ জুন ওড়িশার ময়ূরভঞ্জ জেলার বাইদাপোসি গ্রামে বিরাঞ্চি নারায়ণ টুডুর কাছে একটি সাঁওতালি উপজাতি পরিবারে জন্মগ্রহণ করেন।  তার বাবা এবং দাদা উভয়েই পঞ্চায়েতি রাজ ব্যবস্থার অধীনে গ্রামের প্রধান ছিলেন।

দ্রৌপদী মুর্মু শ্যাম চরণ মুর্মূকে বিবাহ করেছিলেন। এই দম্পতির দুটি ছেলে ছিল যারা উভয়ই মারা গেছে এবং একটি মেয়ে আছে।

কর্মজীবন

শিক্ষকতা পেশা 
রাজ্য রাজনীতিতে আসার আগে মুর্মু একজন স্কুল শিক্ষক হিসাবে কাজ শুরু করেছিলেন। তিনি শ্রী অরবিন্দ ইন্টিগ্রাল এডুকেশন অ্যান্ড রিসার্চ, রায়রঙ্গপুর এর একজন সহকারী অধ্যাপক এবং ওড়িশা সরকারের সেচ বিভাগে জুনিয়র সহকারী হিসেবে কাজ করেছেন।

রাজ্য রাজনীতি 
মুর্মু ১৯৯৭ সালে ভারতীয় জনতা পার্টিতে যোগদান করেন এবং রায়রঙ্গপুর নগর পঞ্চায়েতের কাউন্সিলর নির্বাচিত হন। তিনি ভারতীয় জনতা পার্টি তফসিলি উপজাতি মোর্চার জাতীয় সহ-সভাপতি হিসেবেও কাজ করেছেন।

ওড়িশায় ভারতীয় জনতা পার্টি এবং বিজু জনতা দলের জোট সরকারের সময়, তিনি ৬ মার্চ, ২০০০ থেকে ৬ আগস্ট, ২০০২ পর্যন্ত বাণিজ্য ও পরিবহণ এবং ৬ আগস্ট, ২০০২ থেকে ১৬ মে ২০০৪ পর্যন্ত মৎস্য ও প্রাণী সম্পদ উন্নয়নের স্বাধীন দায়িত্বের প্রতিমন্ত্রী ছিলেন। তিনি ওড়িশার প্রাক্তন মন্ত্রী এবং ২০০৪ এবং ২০০৪ সালে  রায়রঙ্গপুর বিধানসভা কেন্দ্রের একজন বিধায়ক। ২০০৭ সালে ওড়িশা বিধানসভা দ্বারা তিনি সেরা বিধায়কের জন্য নীলকণ্ঠ পুরস্কারে ভূষিত হন।

গভর্নরশিপ 
তিনি ছিলেন ঝাড়খণ্ডের প্রথম মহিলা রাজ্যপাল। তিনি ওড়িশা থেকে প্রথম মহিলা আদিবাসী নেত্রী যিনি ভারতীয় রাজ্যের গভর্নর হিসেবে নিযুক্ত হন।

ভারতের রাষ্ট্রপতি 
২০২২ সালের জুনে, বিজেপি জুলাই মাসে ভারতের রাষ্ট্রপতি পদে অনুষ্ঠিত ২০২২ রাষ্ট্রপতি নির্বাচনে জাতীয় গণতান্ত্রিক জোটের প্রার্থী হিসাবে মুর্মু - কে মনোনীত করেছিল। তিনি পরবর্তীতে ভারতের রাষ্ট্রপতি নির্বাচিত হয়েছেন। তিনি ভারতের  ১৫ তম রাষ্ট্রপতি হিসেবে দায়িত্ব পালন করছেন। তিনি ভারতের প্রথম রাষ্ট্রপতি যিনি ক্ষুদ্র জাতিসত্তা থেকে উঠে এসেছেন।

আরও দেখুন 
 ভারতের রাষ্ট্রপতিদের তালিকা
 ভারতের রাষ্ট্রপতি

তথ্যসূত্র

বহিঃসংযোগ 

১৯৫৮-এ জন্ম
জীবিত ব্যক্তি
২০শ শতাব্দীর ভারতীয় নারী রাজনীতিবিদ
ভারতের নারী রাজ্যপাল
উপমহাদেশীয় আদিবাসী রাজনীতিবিদ
২১শ শতাব্দীর ভারতীয় নারী রাজনীতিবিদ
ওড়িশার ভারতীয় জনতা পার্টির রাজনীতিবিদ
সাঁওতালি ব্যক্তি
ভারতীয় হিন্দু
ওড়িশা বিধানসভার সদস্য ২০০৪-২০০৯
ওড়িশা বিধানসভার সদস্য ২০০০-২০০৪
ভারতের রাষ্ট্রপতি
নারী রাষ্ট্রপ্রধান
নারী রাষ্ট্রপতি
ওড়িশার রাজনীতিতে নারী
লেথে ল্যাটিয়ারিস

পেল ফরেস্টার(বৈজ্ঞানিক নাম: Lethe latiaris (Hewitson)) প্রজাতি এশিয়ায় প্রাপ্ত নিমফ্যালিডি (Nymphalidae) গোত্র ও 'স্যাটিরিনি' (Satyrinae) উপ-গোত্রের অন্তর্ভুক্ত প্রজাপতি। এই প্রজাতি ভারতের বন্যপ্রাণ সংরক্ষণ আইন (Wild Life Protection Act, 1972) অনুসারে তফ্‌সিল ২ এর তালিকার অন্তর্ভুক্ত।

আকার 
প্রসারিত অবস্থায় পেল ফরেস্টার এর ডানার আকার ৫৫-৬৫ মিলিমিটার দৈর্ঘ্যের হয়।

উপপ্রজাতি 
ভারতে প্রাপ্ত পেল ফরেস্টার এর প্রজাতি হলো:

 Lethe latiaris latiaris (Hewitson, 1862) – Himalayan Pale Forester

বিস্তার 
এই প্রজাতি ভারত এর সিকিম থেকে অরুণাচল প্রদেশ,নেপাল, ভুটান এবং মায়ানমার এর বিভিন্ন অঞ্চলে দেখা যায়।

তথ্যসূত্র  

ভারতের প্রজাপতি
এশিয়ার প্রজাপতি
১৮৬৩-এ বর্ণিত প্রজাপতি
খাওয়ার স্যালাইন

খাওয়ার স্যালাইন বা ওরস্যালাইন হচ্ছে ডায়রিয়া বা যে কোন পানিস্বল্পতা রোগে একটি গুরুত্বপূর্ণ জীবন রক্ষাকারী উপাদান। ওরস্যালাইন বা খাবার স্যালাইন হচ্ছে শরীরের পানিস্বল্পতা ও লবণঘাটতি পূরণ করার জন্য মুখে গ্রহনযোগ্য লবণ ও গ্লুকোজ মিশ্রিত পানি। ডায়রিয়া বা কলেরায় ঘন ঘন পাতলা পায়খানা এবং অতি গরমে ঘামের কারণে অতি অল্প সময়ে শরীর থেকে প্রচুর পানি ও লবণ বের হয়ে যায়। ফলে সোডিয়াম এবং পটাশিয়ামের ঘাটতি মানবদেহেরর জন্য অত্যন্ত ঝুঁকিপূর্ণ হয়। পানিস্বল্পতা পূরণ বা ডিহাইড্রেশন এসব ক্ষেত্রে সবথেকে গুরুত্বপূর্ণ এবং প্রয়োজনীয় চিকিৎসা পদ্ধতি। এসমস্থ রোগে যে স্যালাইন মুখে খেতে হয় সেটিই ওরস্যালাইন বা খাবার স্যালাইন। ১৯৮০ সালে বিশ্ব স্বাস্থ্য সংস্থা ওরস্যালাইনকে স্বীকৃতি দেয়।

ইতিহাস ও আবিষ্কারক 
ওরস্যালাইনের আবিস্কারকের নাম ডা. রফিকুল ইসলাম। ১৯৩৬ সালে কুমিল্লার চৌদ্দগ্রামে রফিকুল ইসলাম জন্মগ্রহণ করেন। শিক্ষাজীবনে তিনি ঢাকা মেডিক্যাল কলেজ থেকে এমবিবিএস পাশ করেন। পরে  তৎকালীন আইসিডিডিআর-এ ১৯৬০ সালে যোগ দেন। তিনি  আইসিডিডিআরবিতে থাকাকালীন সময়ে বেশ কিছু  ওষুধ আবিষ্কার করেন। এর মধ্যে ওরস্যালাইন অন্যতম। ১৯৭১ সালে মুক্তিযুদ্ধের সময় ভারতের পশ্চিমবঙ্গে প্রচুর বাংলাদেশি শরণার্থী কলেরা ও ডায়রিয়া রোগে আক্রান্ত হয়। সে সময়ে ওই রোগীদের বাঁচাতে ওরস্যালাইনের প্রয়োগ করেন ডা. রফিকুল ইসলাম। এবং এতে যথেষ্ট ভালো ফলাফল পাওয়া যায়। স্বাধীনতার পর বাংলাদেশ সরকার তার আবিষ্কার ওরস্যালাইনকে স্বীকৃতি দেয়। এরপর ১৯৮০ সালে বিশ্ব স্বাস্থ্য সংস্থা ডা. রফিকুল ইসলামের ওরস্যালাইনকে স্বীকৃতি দেয়। পরবর্তীতে দেশি এনজিও  ব্র্যাক এই ওরস্যালাইনকে বাংলাদেশের প্রত্যন্ত অঞ্চলে ছড়িয়ে দেয়।

ওরস্যালাইন বানানোর পদ্ধতি 

 শুরুতে অবশ্যই দুই হাত, স্যালাইন বানানোর পাত্র এবং চামচ ভালোমতো পরিষ্কার করে নিতে হবে।
 প্রথমে পাত্রে ২ পোয়া বা আধা লিটার বিশুদ্ধ পানি নিতে হবে।
 তাতে প্যাকেটের পুরো মিশ্রণটিই ঢেলে দিতে হবে।
 এরপর পরিষ্কার চামচের সাহায্যে মিশ্রণ ও পানি ভালোভাবে মিশিয়ে নিতে হবে।
 প্রয়োজন অনুযায়ী ডায়রিয়া ভালো হওয়ার আগপর্যন্ত খাওয়াতে থাকতে হবে।

সতর্কতা 

 কোনোভাবেই পানির পরিমাণ কম বেশি করা যাবে না, এক্ষেত্রে কাঙ্ক্ষিত ফলাফল তো পাওয়া যাবেই না, বরং শিশুদের ক্ষেত্রে ক্ষতিও হতে পারে। 
 কোনোভাবেই স্যালাইনে পানি ছাড়া অন্য কিছু যেমন দুধ, স্যুপ বা ফলের জ্যুস বা সফট ড্রিংকসেও মেশানো যাবে না। এমনকি চিনিও মেশানো যাবে না।
 শিশুদের ক্ষেত্রে স্যালাইন কাপে করে খাওয়ানোই ভালো, কারণ ফিডিং বোতল পুরোপুরি পরিষ্কার করা ঝামেলা হয়ে যায় অনেকসময়।
 গরম পানিতে স্যালাইন বানানো যাবে না। স্যালাইনের পানিও গরম করা যাবে না।
 বানানোর পর ১২ ঘণ্টা পর্যন্ত স্যালাইন ভালো থাকে। অর্থাৎ বানানোর ১২ ঘণ্টা পর আর স্যালাইন খাওয়া যাবে না, সেটি ফেলে দিতে হবে।

ঝুঁকি 
খাওয়ার স্যালাইন সবসময় সঠিক নিয়মে বানাতে হবে। মুখের স্বাদ বাড়ানোর জন্য কোন উপকরণ বাড়তি প্রয়োগ করলে যে কোন সময় এটি মৃত্যুঝুঁকির কারন হতে পারে।

তথ্যসূত্র 

বিশ্ব স্বাস্থ্য সংস্থার অপরিহার্য ঔষধ
বাংলাদেশী উদ্ভাবন
স্পাইজ ইন ডিজগাইজ

স্পাইজ ইন ডিজগাইজ () ব্লু স্কাই স্টুডিও প্রযোজিত এবং টুয়েন্টিয়েথ সেঞ্চুরি ফক্স দ্বারা পরিবেশিত ২০১৯ সালের একটি আমেরিকান কম্পিউটার-অ্যানিমেটেড স্পাই অ্যাকশন কমেডি চলচ্চিত্র। কন্ঠ অভিনয়ে রয়েছেন উইল স্মিথ, টম হল্যান্ড, রাশিদা জোন্স, বেন মেন্ডেলসোহন, রেবা ম্যাকএন্টিয়ার, রেচেল ব্রসনাহ্যান, কারেন গিলান, ডিজে খালেদ এবং মাসি ওকা।

কাহিনী সংক্ষেপ 
বিশ্বের সেরা গুপ্তচর যখন পায়রা হয়ে যায়, তখন তাকে বিশ্বকে বাঁচাতে তার গীকি অফিসারকে বিশ্বাস করতে হবে।

কণ্ঠ 

 উইল স্মিথ — ল্যান্স স্টার্লিং
 টম হল্যান্ড — ওয়াল্টার বেকেট
 বেন মেন্ডেলসোহন — কিলিয়ান
 রাশিদা জোন্স — মার্সি ক্যাপেল
 রেবা ম্যাকএন্টিয়ার — জয় জেনকিন্স
 রেচেল ব্রসনাহ্যান — ওয়েন্ডি বেকেট
 কারেন গিলান — আইজ
 ডিজে খালেদ — ইয়ার্স
 মাসি ওকা — কাটসু কিমুরা
 কার্লা জিমেনেজ — জেরাল্ডাইন

অভ্যর্থনা

সমালোচনামূলক প্রতিক্রিয়া 
রটেন টম্যাটোস-এ ১২৪টি পর্যালোচনার ভিত্তিতে ছবিটির রেটিং স্কোর ৭৭% এবং গড় রেটিং ৬.৫/১০। মেটাক্রিটিক-এ ২২টি পর্যালোচনার ভিত্তিতে চলচ্চিত্রটির স্কোর ১০০-এ ৫৪।

পুরস্কার

তথ্যসূত্র

বহিঃসংযোগ 

 
 
 
 
 
 
 

ইংরেজি ভাষার চলচ্চিত্র
২০১৯-এর চলচ্চিত্র
মার্কিন চলচ্চিত্র
মার্কিন ত্রিমাত্রিক চলচ্চিত্র
২০১০-এর দশকের বিদ্রুপাত্মক চলচ্চিত্র
২০১০-এর দশকের গুপ্তচর চলচ্চিত্র
২০১০-এর দশকের হাস্যরসাত্মক চলচ্চিত্র
টুয়েন্টিয়েথ সেঞ্চুরি ফক্সের চলচ্চিত্র
ইতালির পটভূমিতে চলচ্চিত্র
মেক্সিকোর পটভূমিতে চলচ্চিত্র
মার্কিন যুক্তরাষ্ট্রের পটভূমিতে চলচ্চিত্র
ওয়াশিংটন, ডি.সি.র পটভূমিতে চলচ্চিত্র
কল্পকাহিনীতে সরকার
প্রযুক্তি সম্পর্কে চলচ্চিত্র
সন্ত্রাসবাদ সম্পর্কে চলচ্চিত্র
মার্কিন বিদ্রূপাত্মক চলচ্চিত্র
২০১৯-এর হাস্যরসাত্মক চলচ্চিত্র
২০১০-এর দশকের ইংরেজি ভাষার চলচ্চিত্র
ত্রিমাত্রিক অ্যানিমেটেড চলচ্চিত্র
ইংরেজি ভাষার রোমাঞ্চকর হাস্যরসাত্মক চলচ্চিত্র
মার্কিন রোমাঞ্চকর হাস্যরসাত্মক চলচ্চিত্র
২০১৯-এর ত্রিমাত্রিক চলচ্চিত্র
অনিরুদ্ধ রবিচন্দ্রন

অনিরুদ্ধ রবিচন্দ্রন (; জন্ম: ১৬ অক্টোবর ১৯৯০), যিনি অনিরুদ্ধ নামেও পরিচিত, একজন ভারতীয় সঙ্গীত সুরকার এবং গায়ক, যিনি মূলত তামিল চলচ্চিত্রে কাজ করেন। তিনি তামিল অভিনেতা রবি রাঘবেন্দ্রের ছেলে। তিনি দুটি ফিল্মফেয়ার পুরস্কার, নয়টি সাইমা পুরস্কার, ছয়টি এডিসন পুরস্কার এবং পাঁচটি বিজয় পুরস্কার জিতেছেন।

অনিরুদ্ধ রবিচন্দ্রনের প্রথম গান ছিল ২০১২ সালের চলচ্চিত্র ৩-এর জন্য রচিত "হোয়াই দিস কোলাবেরি ডি"। গানটি প্রকাশের পরপর তা বিশ্বজুড়ে ভাইরাল হয় এবং ইউটিউবে ৩০ কোটিও বেশি ভিউ অর্জন করে। এ.আর. মুরুগাদোস তাকে সুপারস্টার থালাপথি বিজয় অভিনীত কাত্থি (২০১৪)-তে সঙ্গীত রচনা করার জন্য চুক্তিবদ্ধ করেন, যার মধ্যে ভাইরাল হিট "সেলফি পুল্লা" অন্তর্ভুক্ত ছিল।

২০১৬ সালে তিনি সনি মিউজিকের সাথে একটি রেকর্ড চুক্তিতে স্বাক্ষর করেন, যা তার স্বতন্ত্র অ্যালবাম এবং লাইভ কনসার্ট প্রকাশ করে। ২০১৭ সালে টাইমস অব ইন্ডিয়া তাকে চেন্নাইয়ের সবচেয়ে আকাঙ্ক্ষিত ব্যক্তি হিসাবে উল্লেখ করেছিল। ২০১৮ সালে তিনি আবারও এই খেতাব অর্জন করেন, প্রথম সঙ্গীতশিল্পী হিসেবে পরপর দুইবার তিনি এই খেতাব অর্জন করেন।

তথ্যসূত্র

বহিঃসংযোগ 
 
 

জীবিত ব্যক্তি
১৯৯০-এ জন্ম
তামিলনাড়ুর সঙ্গীতশিল্পী
২১শ শতাব্দীর ভারতীয় গায়ক
২১শ শতাব্দীর ভারতীয় সুরকার
ভারতীয় পপ-লোক সঙ্গীতশিল্পী
তামিল নেপথ্য সঙ্গীতশিল্পী
তামিল চলচ্চিত্র সঙ্গীত সুরকার
চেন্নাইয়ের সঙ্গীতজ্ঞ